'ಜಾನ್,' ಬ್ರಿಟನ್ ಸಮೀಪದ ಸ್ಕಾಟ್ಲೆಂಡ್ ನ 'ಲಾಡರ್' ಎಂಬ ಊರಿನಲ್ಲಿ 'ಆಂಡ್ರ್ಯೂ ವಿಲ್ಸನ್', ಹಾಗೂ 'ಜನೆಟ್ ಹಂಟರ್', ಪರಿವಾರದ ಚೊಚ್ಚಲ ಮಗನಾಗಿ 1804, ರಲ್ಲಿ ಜನಿಸಿದರು. ಅವರ ತಂದೆ ತಾಯಿಯರ ೭ ಜನ ಮಕ್ಕಳಲ್ಲಿ ಜಾನ್ ಹಿರಿಯರು. ಅವರಿಗೆ ೩ ಸೋದರರು ಮತ್ತು ೪ ಜನ ಸೋದರಿಯರಿದ್ದರು. ತಂದೆ ಆಂಡ್ರ್ಯೂ ವಿಲ್ಸನ್ ವೃತ್ತಿಯಲ್ಲಿ ಒಬ್ಬ ಕೃಷಿಕರು. ೮೨ ವರ್ಷ ವಯಸ್ಸಿನ ತನಕ ಬದುಕಿದ್ದರು. ಬಾರೋ ನ ಧಾರ್ಮಿಕ ಪ್ರವಚನಗಳ ಆಗಿ ೪೦ ವರ್ಷ ಸೇವೆಸಲ್ಲಿಸಿದ್ದರು ಹಿರಿಯ ಶ್ರದ್ಧಳುವಾಗಿ ಪ್ಯಾರಿಶ್ ನ್ನು ಪ್ರತಿನಿಧಿಸುತ್ತಿದ್ದರು. ತಾಯಿ ಜನೆಟ್ ಹಂಟರ್ ಅವರ ತಂದೆಗೆ ೧೩ ಮಕ್ಕಳಲ್ಲಿ ಹಿರಿಯರು. ತಮ್ಮ ಮತದಲ್ಲಿ ನಂಬಿಕೆ ಶ್ರದ್ಧೆಗಲಿದ್ದು ಸದ್ಧರ್ಮ ಪರಾಯಣರಾಗಿ ೮೨ ವರ್ಷದ ತನಕ ಜೀವಿಸಿದ್ದರು. ಜಾನ್ ಪರಿವಾರ ಲಾಡರ್ ನ ವಿಶಾಲ ೧,೭೦೦ ಎಕರೆ ಹೊಲದ ಪರಿಸರದಲ್ಲಿ ಬೆಳೆದು ದೊಡ್ಡವರಾದರು. 'ಜಾನ್' ತನ್ನ ಎಳೆಯವಯಸ್ಸಿನಲ್ಲೇ ತಮ್ಮ ಒಡನಾಡಿಗಳಿಗಿಂತ ಅತ್ಯಂತ ಹೆಚ್ಚು ಜಾಣ್ಮೆಯನ್ನು ಹೊಂದಿದ್ದರು. ಬೇಗ ಮಾತಾಡಲು ಕಲಿತರು. ಎಲ್ಲ ವಿಷಯಗಳನ್ನು ತಿಳಿಯಲು ಹಿರಿಯರನ್ನು ಸದಾ ಪ್ರಶ್ನಿಸುತ್ತಿದ್ದರು. ಶಾಲೆಯಲ್ಲಿ ಅವರನ್ನು ಒಬ್ಬ 'ಸಂತ'ನೆಂದು ಗೆಳೆಯರು ಕರೆಯುತ್ತಿದ್ದರು. ಆಟದ ಮೈದಾನದಲ್ಲಿದ್ದಾಗಲೂ ಅವರು ತಮ್ಮ ಸ್ನೇಹಿತರಿಗೆ ಏನಾದರು ನೀತಿಯ ಕಥೆ ಹೇಳುತ್ತಿದ್ದರು. ಈ ತರಹದ ಅವರ ವಿಶೇಷ ತಿಳುವಳಿಕೆ ಅವರಿಗೆ ಎಲ್ಲಾ ಸಮಯದಲ್ಲೂ ಸಹಾಯಕಾರಿಯಾಗಿರುತ್ತಿರಲಿಲ್ಲ. 
ಜಾನ್ ರನ್ನು ಅವರ ತಂದೆಯವರು ೪ ನೆಯ ವಯಸ್ಸಿನಲ್ಲಿ 'ಲಾಡರ್' ನ ಶಾಲೆಯೊಂದಕ್ಕೆ ಭರ್ತಿಮಾಡಿದರು.'ಜಾರ್ಜ್ ಮುರ್ರೆ' ಎನ್ನುವ ಶಿಕ್ಷಕರ ಬಳಿ ಒಂದು ವರ್ಷ ಕಲಿತರು. ಅಲ್ಲಿಂದ ಪ್ಯಾರೀಶ್ ಶಾಲೆಗೆ ಸೇರಿ, 'ಅಲೆಕ್ಸಾಂಡರ್ ಪ್ಯಾಟರ್ಸನ್' ಎಂಬ ಬೋಧಕರ ಮಾರ್ಗದರ್ಶನದಲ್ಲಿ ಅಭ್ಯಾಸಮಾಡಿ, ೧೪ ನೆಯ ವಯಸ್ಸಿನಲ್ಲೇ ಪದವಿಧರರಾದರು. ಪ್ಯಾಟರ್ಸನ್ ಒಬ್ಬ ವಿದ್ವಾಂಸರು. ಅಧ್ಯಾತ್ಮವಿಚಾರಗಳನ್ನು ಅಲ್ಲಿನ ಪರಿಜನರಿಗೆ ಬೊಧಿಸುತ್ತಿದ್ದರು. ಮಕ್ಕಳ ಹಂತದಲ್ಲೂ ಬೋಧಿಸಿ ಅವರ ಆಸಕ್ತಿಗೆ ತಕ್ಕಂತೆ ಉಪನ್ಯಾಸ ಕೊಡುವ ನಿಷ್ಣಾತರಾಗಿದ್ದರು. 
ಸ್ಕೂಲ್ ಶಿಕ್ಷಣ ಮುಗಿದ ಮೇಲೆ, 'ಜಾನ್ ವಿಲ್ಸನ್, ಏಡಿನ್ ಬರ ವಿಶ್ವವಿದ್ಯಾಲಯಕ್ಕೆ ಸೇರಿದರು. ಭಾಶಾಶಾಸ್ತ್ರ, ತತ್ವಶಾಸ್ತ್ರ, ಥಿಯಾಲಜಿ ವಿಷಯಗಳನ್ನು ೮ ವರ್ಷಗಳ ಕಾಲ ಅಭ್ಯಾಸಮಾಡಿದರು. ಜಾನ್ ವಾಟ್ಸನ್ ರಿಗೆ ಭಾಷೆಗಳನ್ನು ಕಲಿಯಲು ಅಪಾರ ಆಸಕ್ತಿ ಯಿತ್ತು. ಹಲವಾರು ಭಾಷೆಗಳನ್ನು ಕಲಿಯಲು ಪ್ರಯತ್ನಿಸಿ ಪ್ರಭುತ್ವವನ್ನು ಪಡೆದರು. ಗುಜರಾತಿ, ಹಿಬ್ರ್ಯು, ಗ್ರೀಕ್, ಲ್ಯಾಟಿನ್, ಉರ್ದು, ಅರೇಬಿಕ್, ಹಿಂದಿ, ಪರ್ಷಿಯನ್ ಮತ್ತು ಜೆಂಡ್ ಭಾಷೆಗಳಲ್ಲಿ ತಮ್ಮಲ್ಲಿ ಬೋಧಿಸುವ ಶಕ್ತಿಯಿರುವುದನ್ನು ಮನಗಂಡು ಬೋಧಿಸುವ ವಿಷಯದಲ್ಲಿ ಪ್ರಶಿಕ್ಷಣ ಗಳಿಸಿ ೧೮೨೮ ರಲ್ಲಿ ಪದವಿ ಗಳಿಸಿದರು.
ವಿಲ್ಸನ್ ಕಾಲೇಜ್ ಕಟ್ಟಡ
ಜೀವನ ಮತ್ತು ಅಧ್ಯಯನ
ಪುಸ್ತಕ ಪ್ರಕಟಣೆ
ವಿಲ್ಸನ್ ರ ಮರಣಾನಂತರ